Source: https://nyito.mohosz.hu/index.php/versenysport/63-versenyszabalyzatok/222-csonakos-pergeto-versenyszabalyzat
Timestamp: 2020-08-06 12:37:04
Document Index: 28439324

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Csónakos Pergető Országos Bajnokság (CSPOB) versenyszabályzat
A Csónakos Pergető Versenyszabályzat (érvényes 2018. 01.01-től) módosítva 2020. február 24.
5. Az országos bajnokságokon való részvételre csak a nevezési díj befizetése esetén van lehetőség. Az országos bajnokságok nevezési díjai tartalmazzák a verseny napjára a napi területi horgászjegy árát
III. A LEBONYOLÍTÁS RENDJE
2. Az országos bajnokság 6 fordulóban kerül lebonyolításra, minden fordulón kötelező részt venni. Hátráltatása esetén a csapat köteles a távolmaradását, és annak okát a verseny szervezőjével közölni. Sorozatos indokolatlan távolmaradás esetén, amennyiben a nevezett csapat 2-nél több alkalommal nem képviselteti magát a fordulókon, az OVHB döntése alapján a csapat következő évi indulása korlátozható
3. A fordulók időpontját és helyszínét a MOHOSZ OVHB hivatalos honlapján, minden év március 1-ig, nyilvánosságra kell hozni. Az Országos Verseny-horgász Bizottság hivatalos lapja a Magyar Horgász, az ott megjelenő közleményeket kell hivatalos információként elfogadni. A bizottság
www.nyito.mohosz.hu honlapján a versenyek lebonyolításával, eredményeivel kapcsolatos
információkat jelentet meg. Bármilyen változás esetén a verseny szervezője, a nevezéskor leadott email címre küldött elektronikus levélben is adhat tájékoztatást, amit szintén hivatalos információként kell elfogadni. A nevezési határidőt az OVHB a bajnokság kiírásában határozza meg. Ezután csak az OVHB egyedi elbírálása alapján, kivételesen indokolt esetben fogadható el nevezés. A versenykiírást csak az OVHB jóváhagyásával lehet módosítani, és a módosításokat minden lehetőség szerint a versenyre kijelölt első edzésnap előtt el kell juttatni a versenyzőkhöz.4. A hat forduló alatt két alkalommal a páros egyik versenyzője egymaga indulhat (vis major), amennyiben vállalja a hatályos versenyszabályzat egyéb pontjainak maradéktalan betartását. Párcserére a versenysorozat folyamán nincs lehetőség!
6. A pályán a versenyt megelőző kettő napon edzési lehetőséget kell biztosítani, amely kizárólag a
másnapi verseny időszakában történhet. A versenyt megelőző napon ezen időszakon kívül a versenyzőknek a kijelölt versenypályán tartózkodni tilos. A versenypályán a hivatalos edzésidőn kívüli áthaladásra van lehetőség, azonban erről előzetesen tájékoztatni kell a verseny szervezőjét. A
versenyt megelőző kettő napon a versenypályán a versenyző csapattal, vagy annak egy tagjával
azonos csónakban a versenyző csapat tagjain kívül más személy nem tartózkodhat, kivéve a szervezőket.
7. A versenykiírásban meghatározott első hivatalos edzésnapot megelőző 11 naptári napban dupla versenyek esetében 10 naptári napban, a nevezett csapatok tagjai a kijelölt versenypályán szonárral és /vagy horgászfelszereléssel nem tartózkodhatnak. A szabály be nem tartása esetén az érintett csapat az adott fordulóban nem indulhat.
13. Ha a forduló valamilyen körülmény miatt félbe marad, akkor minimum 3,5 órát meghaladó
horgászat esetén szabályos fordulóként kell értékelni.
14. Egyéb esetekben lehetőleg meg kell ismételni a fordulót vagy a versenyt. Vihar esetén a rendezők hangjelzésére a versenyt azonnal félbe kell szakítani, s a versenyzőket biztos helyre kell juttatni. Amennyiben a légköri viszonyok megjavulnak, hangjelzés után a versenyzők visszatérhetnek horgászhelyeikre, és 5 perc múlva egy újabb hangjelzésre folytathatják a fordulót. A fordulót le lehet rövidíteni, a minimum 3,5 órás hosszúságig, ha a körülmények nem teszik lehetővé a teljes 6,5 órás versenyidő betartását. A verseny megszakításáról a versenybíróság elnöke a szervező szövetség
vagy egyesület fő szervezőjének és a versenybíróság tagjainak meghallgatása után dönt. Ilyen esetben a jelzés gyorsütemű, szaggatott hangjelzés.
2. A versenyzőknek az első forduló előtt sorsolással kötelezően rajtszámot kell húzniuk. A másik öt fordulóra pedig az első fordulóban kihúzott szám alapján úgynevezett rácsos rendszerben számítógéppel kisorsolt A-B - C-D - E-F indulási sorba rendszerezett rajtszámot kap. A második fordulótól az adott forduló első edzésnap reggelén kisorsolt betű szerinti indulási sorszám érvényes.
3. A sorsolást az OVHB elnöke vagy megbízásából az OVHB képviselője irányítja. A bajnokság első fordulója előtt a húzást a versenyzők saját kezűleg végzik, a forduló előtti indulási sor kisorsolását szövetségi kapitány jelenlétében a szervező végzi.
1. A szervező, a kiíráshoz mellékelt térképen köteles megjelölni az indítási és beérkezési pontot. Az indítási és beérkezési pontot a verseny helyszínén természetben is jól láthatóan meg kell jelölni. (indító kapu alkalmazása)
2. A verseny indításához a csapatokat a rajtszámok alapján indítási csoportokba kell rendezni, az alábbi módon: 2 lehetőleg azonos létszámú indítási csoportot kell létrehozni. Amennyiben az indulók száma nem osztható 2-el, az első indítási csoport a nagyobb létszámú, és a második alacsonyabb létszámú.
4. Az azonos indítási csoportokban lévő csapatok egyszerre indulnak, az egyes indítási csoportok indítása közötti idő,10 perc.
5. A rajt szám egyúttal a csónakok helyfoglalási sorrendjét is eldönti, az adott indítási csoporton belül. Minden indítási csoport esetében a kiindítási időt követő 10 perc letelte után, amennyiben az adott csapat nem foglalt helyet, akkor helyfoglalási elsőbbségét elveszíti. Ebben a saját indításától számított 10 percben minden versenycsapat kizárólag rögzített, (GPS szerint álló) csónakból horgászhat.
6. 6 óra 30 perccel azután, hogy az adott csapat elhagyta az indítási pontot, a csapatnak vissza kell érkeznie oda.
A késve beérkező csapatok 10 perc késésig két percenként 500 pont levonással büntetendők, 10 percnél több késés esetén ezen felül 3 helyezési szám büntetést is kap a csapat. Műszaki probléma esetén a hibát a visszaérkezéshez szükséges időt is beszámítva időben jelezni kell a versenybíróság felé. Az akadályoztatott csapat a visszaérkezéshez szükséges időben nem horgászhat, ezt az időt az a versenybíró határozza meg, akinek a műszaki hibát jelentik.
3. Minden esetben amikor a kikötött, lehorgonyzott, vagy haladó két csónak között minimum 50 méter távolság nincs, a maximálisan megengedett legnagyobb elhaladási sebesség 5 km/h (GPS-el mért sebesség), mind a versenyen, mind a versenyhez tartozó ki és behajózáskor, és a hivatalos edzésnapokon is. A vízi közlekedés ezen szabályainak megszegése, a versenybíróság döntése alapján első esetben 3 helyezési pontos büntetést, második esetben a fordulóból való kizárást von maga után.
9. Horgászat közben a csónakok között minimum 50méter, távolságot kell tartani. A versenybírók ezt mindenkor kötelesek ellenőrizni, és a szabályt betartatni. A szabályt akkor is be kell tartatni, ha a kisebb távolság a csapatok tudtával és beleegyezésével jött létre. Fentiek figyelmen kívül hagyandók, amennyiben a csapatok 50 m-en belülre nem lehorgonyzott állapotban, hanem a csapatok egymás melletti elhaladásánál, helyváltoztatás közben
kerülnek. Folyóvízen csorgás közben, a lekötött vagy csorgó csapat fölött 50 méteren belül, és csapat alatt 50 méteren belül nem lehet horgászni. Amennyiben a pálya adottságai miatt, egy horgászó csapat melletti elhaladás 50 méteren belül történik, a nem horgászó csapat a horgászatot a lehető legcsekélyebb mértékben zavarhatja. (Az 5km/h sebességkorlátozást ebben az esetben is természetesen be kell tartani!) A fenti rendelkezés megszegése esetén, első esetben a versenybíróság az adott csapatot figyelmeztetésben részesíti, második esetben a csapat elért helyezési számához három pontot hozzá kell adni, oly módon, hogy az összes többi mögötte végzett csapat egy helyezési számmal előrébb lép, harmadik esetben a fordulóból való kizárás a büntetés. Az 50m meghatározásában a mérési eszközök pontatlanságát figyelembe véve 15%-os tűréshatárt kell alkalmazni.
10. Egy csónakban egy duó, azaz két versenyző foglal helyet. A verseny esetén, a robbanó motor üzemeltetése közben minden nemű horgászat tilos, horgászat közben a villanymotor használható helyváltoztatásra és rögzítésre is.
Folyóvízen súly és kötél vonszolása tilos! (HSZ rendelkezés) Nem sportszerű magatartás, ha a csónak mozgását a versenyző úgy befolyásolja, hogy ezzel nem a saját horgászatának eredményességét kívánja növelni, hanem másik versenyzőt kíván akadályozni. Az ilyen eseteket a versenyzőknek lehetőleg azonnal jelentenie kell a versenybíróságnak, akik megteszik a a szükségesnek ítélt intézkedéseket, szükség esetén a VI/10. pontban meghatározott szankciók érvényesíthetőek. Amennyiben a fenti rendelkezéseket a csapat megszegi,, a versenybíróság döntése alapján első esetben 3 helyezési pontos büntetést, második esetben a fordulóból való kizárást von maga után.
A fenti rendelkezés megszegése esetén, a fordulóból való kizárás a büntetés.
12. A versenyzők összes felszerelésüket felvihetik a csónakra; de horgászni csak egy kézben tartott bottal lehet. Tilos a műcsalit letett bottal, vízáramlással mozgatni, vagy helyváltoztatás közben vontatni! A versenyeken használható botok hossza maximum 2,7 méter (9 láb) lehet. A fenti rendelkezés megszegése esetén, első esetben a versenybíróság az adott csapatot
figyelmeztetésben részesíti, második esetben a csapat elért helyezési számához három pontot hozzá kell adni, oly módon, hogy az összes többi mögötte végzett csapat egy helyezési számmal
előrébb lép, harmadik esetben a fordulóból való kizárás a büntetés.
13. A versenyzők semmiféle külső fizikai segítséget nem kaphatnak, kivétel vészhelyzet esetén (pl. baleset). A fenti rendelkezés bizonyítható megszegése esetén, első esetben a versenybíróság az adott csapatot figyelmeztetésben részesíti, második esetben a csapat elért helyezési számához három pontot hozzá kell adni, oly módon, hogy az összes többi mögötte végzett csapat egy helyezési számmal előrébb lép, harmadik esetben a fordulóból való kizárás a büntetés.
15. A megakasztott halat lehetőleg helyben maradva kell kivenni, kivéve, ha ez a hal méreténél fogva nem lehetséges, vagy eleve sodortatott, vagy mozgó csónakból történik a horgászat. Ebben az esetben mozgó csónakból is történhet a fárasztás.
21. A mérést megelőzően minden halat be kell mutatni a versenybíróknak. Az elpusztult hal nem számít bele a mérlegelésbe. A méreten aluli halak csak akkor számítanak bele az értékelésbe, ha a méretkorlátozást a verseny idejére feloldották. Ezt legkésőbb a versenykiírásban közölni kell. Az értékelésbe csak a hivatalos mérési időn belül bemutatott halak számítanak. A hivatalos mérési idő megegyezik a verseny időtartalmával. Ez alól kivételt képez az V./6. pontban meghatározott műszaki meghibásodás, illetve az az eset, ha az adott csapat a mérlegelési szándékát minimum a saját beérkezési ideje előtt 20 perccel jelezte, és a mérlegelésre a versenyzőnek fel nem róható okból nem volt lehetőség. Ebben a speciális esetben, a mérlegelési szándék jelzése kizárólag telefonon elfogadott, a verseny szervezője, vagy a helyszínen kifüggesztett mérlegelők telefonszámán. És a telefonbeszélgetés során meg kell adni a mérlegeltetni kívánt halak faját és mennyiségét.
22. Az első indulási csoport várható beérkezése előtt 20 perccel minimum 1 mérlegelő csónak a befutási zóna közelében kell elhelyezkedjen. A beérkező versenyzőknek a partra lépés előtt a fogási lapjukat le kell adni a versenybíróknak.
25. A rendezők nem írhatják elő megkülönböztető jelzés használatát a még nem mérlegelt fogással rendelkező csapatok részére, tekintettel arra, hogy az csapatok további fogási esélyeit befolyásolhatja. A mérlegelő csónakoknak a pályát egymás között felosztva, azon rendszeresen, lassan végighaladva kell lehetőséget adni a fogással rendelkező csapatok számára, hogy azok jelezhessék a mérlegelésre vonatkozó igényt. Amennyiben a versenypálya jellege ezt indokolja, a szervező a mozgó mérlegelő csónakok helyett, vagy azok mellett, fix mérlegelő pontokat is kijelölhet. Ezek helyét a rendezők a verseny indításának helyszínén kifüggesztett pályatérképen kötelesek jelölni.
2. Mérlegelők:lehetőleg minden megkezdett 10. csapat után 1db mérlegelő csónakot kell biztosítani a verseny rendezőjének. (Pl.: 24 csapat esetén 3 mérlegelő csónakot kell biztosítani) Ha a várható fogás mennyisége ezt indokolja, ettől el lehet térni. Az adott versenyhelyszínre szükséges mérlegelő csónakok számát a szakbizottsági tagok minimum egy hónappal a verseny időpontja előtt egyeztetik, figyelembe véve a versenyen induló csapatok számát, a vízterület méretét és sajátosságait, valamint a várható fogási eredményeket. A rendező köteles a szakbizottság tagjai által meghatározott számú mérlegelő csónakról gondoskodni. A mérlegelők között minden esetben lenni kell egy a rendező egyesülettől független személynek, aki a verseny ideje alatt végig a vízen tartózkodik. Az adott versenyen semleges mérlegelőről való gondoskodási kötelezettséggel érintett egyesület, ugyancsak a versenyt egy hónappal megelőzően kerül kijelölésre a szakbizottság által.
1. A versenyeken fordulónként rangsorolt értékelést kell készíteni. Az értékelésben a szabályoknak megfelelően fogott és tökéletes állapotban tartott ragadozó halak (csuka, harcsa, balin, süllő, kősüllő, domolykó, jászkeszeg, sügér, feketesügér) orrcsúcstól a farokúszó végig cm-ben mért hosszának a négyzetre emelt értéke adja a halak pontértékét (a duó két versenyzője által fogott halak pontértéke összeadódik). A halak hosszának mérésekor, minden megkezdett cm számít. (Pl.: 65.7 cm-es halat 66 cm-esként ként kell figyelembe venni, és 66X 66 =4356 pontot kap. A 65,1 cm-es halat szintén 66 cm- esként kell regisztrálni, és 66X66=4356 pontot kap.
4. A kifogott halakra orrcsúcstól farokúszó végéig mérve az alábbi méretkorlátozás érvényes:csuka: 35 cm harcsa: 50 cm balin: 30 cm süllő: 30 cm kősüllő: 25 cm domolykó: 20 cm jászkeszeg: 25 cm sügér: 15 cm feketesügér: 20 cm Indokolt esetben a szakbizottság többségi egyetértésével a rendező a fenti méretkorlátokat módosíthatja az általa rendezett fordulóra vonatkozóan. Ezt a módosítást a forduló kiírásában egyértelműen jelezni kell, továbbá a technikai értekezleten is fel kell rá hívni a csapatok figyelmét.
5. A fordulók kiértékelése alapján a duók helyezési számot kapnak. Az azonos fogási eredményt elérő duók olyan helyezési számot kapnak, amely az így elérhető helyek átlagával egyenlő. A nullázó duók valamennyien a helyezési szám nélkül maradt helyezések átlagával azonos helyezési számot kapnak. (Példa: 24 duóból álló forduló 12 helyezett mellett 12 nullázó, ez utóbbiak mindegyike (13+24):2=18,5 helyezési számot kap.) A fordulóra benevezett, de azon valamilyen oknál fogva részt nem vevő, vagy kizárt csapatok beszámítanak a halat nem fogó csapatok pontszámának kiszámításába annak érdekében, hogy a bajnokság valamennyi fordulóján egységes elvek szerint legyenek pontozva a halat fogó és nem fogó csapatok. A meg nem jelent, vagy kizárt csapatok azonban az így fordulón elért
legmagasabb pontszám+10 ponttal kerülnek értékelésre a forduló tekintetében.
7. Azonos pontszám esetén a fordulókon elért legjobb helyezési számok sorrendjében történik meg a rangsorolás. (például két duó fogása fordulónként: 6+4+2+1+5+1=19 helyezési szám, illetve 3+5+8+1+1+1= 19 helyezési szám, nyertes az, aki a három 1-es helyezési számú eredményt érte el). Amennyiben a bajnokság valamennyi fordulójának helyezési száma egyezik, úgy a fordulók során csapatonként fogott halak összesített pontértéke, annak egyezősége esetén a több halat fogott csapat a kedvezményezett, azonos darabszám esetén pedig a legnagyobb hal hossza dönt. Amennyiben a rangsorolás még így sem végezhető el, úgy a fordulók összesített rajtszámának nagyobb összegével rendelkező a győztesA szektor többi versenyzőjének ennek megfelelően módosul a versenyben elért helyezési száma.
8. Az értékelés összeállítását az OVHB képviselőjének vagy megbízottjának jelenlétében kell végezni, aki egyúttal a főrendezővel együtt hitelesíti az eredményt. Aláírása nélkül az eredmény nem véglegesíthető. Az első három helyezett duó arany-ezüst- bronzérmet, illetve serleget kap, a bajnokság győztese egy évre megkapja a magyar bajnoki címmel járó vábdorserleget. Az érmeket minden esetben az OVHB biztosítja, s azokat az OVHB jelenlévő képviselője vagy megbízottja adja át. A szervezők egyéb díjakat is adhatnak.
4. Az első forduló után a szövetségi kapitány jelöli ki a második-harmadik fordulón induló két párost. A válogatott párosok cserélhetnek párt, de az egyik tagnak indulnia kell, és a másik tagnak /aki nem indul/ írásban nyilatkoznia kell erről. További előírás, hogy a helyettesítő csapattárs a válogatott keret tagja legyen.